TULD JERUUSALEMMAST
Jeremija 23. peatükk.
Halleluuja! Tänu Jumalale!
Öelge: "Tänu Jumalale,
et mu õnnistus ..."
Mis ta häbenete?
Öelge: "Tänu Jumalale,
et mu õnnistus ei sõltu inimestest!"
Messias Jeesuse nimel.
Jeremija 23. peatükk.
Avame Jumal Sõna.
Mul on Jumala Sõna,
täna ma õpin sellest ja muutun.
See uuendab mu meele ja õpetab mind Jumalat tundma.
Õpin käima Temaga armastuses, lootusest ja tões.
Messias Jeesus on Jumala Sõna, kes sai lihaks.
Ka see, mida täna õpin, saab mu elus lihaks.
Nii kannan rikkalikult vilja ja toon Jumalale au,
Jeesuse nimel. Aamen.
Täna räägime Jeesuse verest,
ja sellest, kuidas see on seotud Jumala õigsuse ja armuga.
Usun, et see õnnistab sind.
Jr 23:3 - " Ja ma ise kogun oma lammaste jäägi kõigist maadest,
kuhu ma olen nad ajanud,
ja toon nad tagasi nende karjamaale; nad on siis viljakad ja neid saab palju.
Ja ma sean neile karjased ning nood karjatavad neid;
siis nad enam ei ehmu ega karda, ja ühtegi neist ei jää vajaka,
ütleb Issand.
Vaata, päevad tulevad, ütleb Issand,
mil ma lasen tõusta Taavetile ühe õige võsu;
tema valitseb kui kuningas ja talitab targasti,
tema teeb maal õigust ja õiglust.
Tema päevil päästetakse Juuda ja Iisrael elab julgesti;
ja see on nimi, millega teda hüütakse:
'Issand, meie õigus'".
Mis Ta nimi on? "Issand, meie õigus".
Jumala nimi meie päevil on "Issand, meie õigus".
Siin räägitakse meie ajast. Ma tõestan seda.
Siin räägitakse ajast,
kui elame taas Iisraelimaal.
Jumalal on mitu nime:
"Issand näeb", "Jumal, kes tervendab",
kuid tänapäeval tegutseb Ta selle nime järgi:
"Issand, meie õigus". Selles nimes on kõik.
Saame Tema armu ja armastuse vaid seepärast,
et Ta meid Messias Jeesuses õigeks tegi.
Patune ei või Jumalalt midagi head saada.
Või kuidas?
See, kes usub Jeesust, on õige.
Oma õiguse pärast saab ta Issandalt pärandi.
Tänapäeval on Jeesuse nimi "Issand, meie õigus".
Õigus, mitte süü.
Paljud usklikud kannatavad süütunde all.
Nad ei suuda süütundest vabaneda.
Nad süüdistavad ennast ja usuvad, et kõik on nende vastu.
Ka usuvad nad, et Jumal süüdistab ja mõistab nende üle pidevalt kohut.
See pole tõsi. Jumala nimi on "Issand, meie õigus".
Kust ma tean, et siin meie ajast räägitakse?
Jr 23:6 - " Tema päevil päästetakse Juuda ja Iisrael elab julgesti;
ja see on nimi, millega teda hüütakse:
'Issand, meie õigus'.
Seepärast, vaata, päevad tulevad, ütleb Issand, mil enam ei öelda:
'Nii tõesti kui elab Issand, kes tõi Iisraeli lapsed ära Egiptusemaalt',
vaid: 'Nii tõesti kui elab Issand,
kes tõi ja juhtis Iisraeli soo järglased koju põhjamaalt ja kõigist maadest."
Põhjamaal on Venemaa, endine NSVL.
Te olete nende seast,
kellest Jumal kaua aega tagasi Piiblis rääkis.
Jumal on toonud meid põhjamaalt siia.
Aliya ei ole Juudi Agentuuri töö, vaid Vägede Issanda töö.
Mis Ta veel teha kavatseb?
Näeme, kuidas juudid on Euroopas ja mujal ärkamas.
Mida öeldakse Jr 23:8? "Nii tõesti kui elab Issand,
kes tõi ja juhtis Iisraeli soo järglased koju põhjamaalt ja kõigist maadest,
kuhu ma olin nad ajanud.'
Ja nad hakkavad elama oma maal."
Teame, et põhjamaalt, endise NSVL alalt,
oli suur aliya,
kui raudeesriie murdus.
See oli suur immigratsioonilaine Iisraeli.
Jumal räägib siiski kõigist maadest lähtuvast immigratsioonist.
Mis on Issanda nimi Iisraeli jaoks? "Issand, meie õigus".
Kui tunnete süüd, lugege, mida Jumal ütleb.
Miks Issand meie õigus on?
Heebrealaste 7. ptk.
Tänu Issandale!
Ta ütles, et äratab oma rahvale karjaseid, kes neid karjatavad,
ja nad ei karda enam.
Pean kuulutama teile usku, armu, armastust ja tõde.
Issanda tõde.
Kui sa ikka veel kardad, pole sinus Jumala Sõna.
Ta ütles: "Kui jääte minusse ja minu sõnad jäävad teisse,
paluge, mida te iganes tahate, ja see saab teile."
Sõna ütleb selgelt, et see on Jeesuse armu ja tõe aeg
kõigile, ja eriti meile.
Kogu Tema rahvale Iisraelile, mitte üksnes usklikele.
Jeremija prohveteering puudutas Iisraeli,
ja kogudus astus Iisraeli tõotustesse.
Pole vahet, kas oled juut või mitte,
tõotused on antud sulle Messias Jeesuses.
Heebrealaste kirja 7. peatükk. Miks on Issand meie õigus?
Miks oleme õiged?
Heebrealaste 7:11 -
"Kui nüüd täiuslikkus oleks olnud olemas leviitide preestriameti kaudu -
selle läbi on rahvas ju saanud Seaduse -, miks oli siis veel vaja
esile tõsta teistsugune preester Melkisedeki korra järgi,
mitte aga Aaroni korra järgi?
Preestriameti muutmisega sünnib ju paratamatult ka seaduse muutmine."
Seadus on seega muutunud.
Mis seadus see nüüd on siis?
Armu seadus. Nii öeldakse Pühakirjas.
Jeremija ütles: "Vaata, päevad tulevad, ütleb Issand,
kui ma teen Iisraeli ja Juuda sooga uue lepingu."
Me ei ela Vana lepingu, vaid Uue lepingu järgi.
Teame, et Kümme käsku ja seadus on täiuslikult pühad.
Neis pole ühtki viga. Seadus on püha. Öelge seda!
Ma ei kuule. Öelge: "Seadus on püha!"
Seaduse järgi me aga õigust ei saavuta.
Moosese seaduse järgi tuleb õigus saavutada.
Armu seaduse järgi saame õiguse kingituseks.
Moosese seaduse järgi tuleb õigus saavutada,
kuid armu seaduse järgi õigus saadakse.
Kui püüate õigust saavutada,
elate Moosese seaduse järgi.
Elame armu ja tõe seaduse järgi.
See seadus tuli Jeesuse kaudu.
Seadus on seega muutunud.
Ennekõike on muutunud preestriamet.
Need, kes oma sõrmed nii panevad,
ma isegi ei suuda seda, õnnistavad Moosese seaduse järgi.
Ma ei võta nende õnnistust vastu.
Preestriamet on muutunud
Leevi preestriameti asemel Jeesuse preestriametiks.
Miks see preestriamet Melkisedeki korra järgi on?
Melkisedek oli suur preester
ja Jeruusalemma kuningas.
Tema nimigi on 'õigus', 'tsedaka'.
Jeruusalemm, 'yerusha la'hem', neil on pärand.
ja ka 'ir shalem', täiuslik linn.
Seal on ka 'shalom', rahu, ja 'shlemut', terviklikkus.
Mida püüan öelda?
Aabraham uskus Jumalat, ja see loeti talle õiguseks.
Siis tuli ta Melkisedeki juurde ja andis talle kümnist.
Melkisedek andis Aabrahamile leiba ja veini.
See on võrdpilt Uuest lepingust,
Messia ihus ja veres.
Seepärast on Melkisedeki preestriamet igavene.
Teoloogid vaidlevad selle üle, kas Melkisedek oli Jeesus või mitte.
See polegi oluline. Oluline on see,
et Jeesus on preester Melkisedeki korra järgi.
Aaroni preestriamet sai otsa.
Seepärast ei oota me kolmanda templi ehitamist,
vaid Taevariiki ja Jeesuse naasmist siia.
Seepärast laulame:
"Kõik silmad näevad, kui Ta oma valitute juurde naaseb".
Preestriamet ja seadus on muutunud.
Heebrealaste 7:13 - "Sest see, kelle kohta kõike seda öeldakse,
on ju teise suguharu liige, kust veel keegi pole teeninud altari juures.
On ju ilmne, et meie Issand on tõusnud Juudast ..."
Heebrea keeles 'tõusta' on siin 'võrsuda', 'tsamach'
ja Jeesuse nimi on Võsu, 'tsemach'
"Meie Issand on tõusnud Juudast." Siin on sõna 'võsu'.
"... kelle suguharule Mooses ei ole midagi rääkinud preestriametist.
Ja asi saab veel selgemaks,
kui Melkisedeki sarnaselt tõstetakse preestriks üks teine,
kes ei ole preestriks saanud lihaliku käsu Seadust mööda,
vaid hävimatu elu väge mööda."
See meeldib mulle: elu vägi. Kus elu on?
Elu on veres.
"Hävimatu elu vägi" on Messias Jeesuse veri.
Selles veres on hävimatu elu vägi.
Igavene elu.
Ja veel üks asi: Meie Issanda Jeesuse õigsus.
Seepärast tahan elada Temale ja Temaga koos.
Tahan täituda Tema Vaimuga ja teenida Teda.
Tahan tulla koguduse osadusse
ja kuulutada Tema evangeeliumi.
Tahan seda, sest mul on igavene vägi ja jõud ja õigus,
mille Jeesuse veri mulle andis.
Selle õnnistuse olen ma saanud, mitte saavutanud.
Jeesuse armus olen saanud jumaliku õiguse
ja igavese elu.
See toimub meie päevil. Jumal on mindki Iisraeli toonud.
Siin räägitakse meist. Issand on meie õigus meie jaoks.
Seepärast ei saa Saatan ega inimesed mind süüdistada.
Tean, kellesse ma usun ja tunnen Teda hästi.
Tean, et mu Lunastaja elab.
Mu Lunastaja elab! Kas jõuab kohale?
Kiitus Issandale!
Heebrealaste 7:17 - "Sest tunnistatakse ju:
'Sina oled igavesti preester Melkisedeki korra järgi.'
Varasem käsk tühistatakse, sest see oli nõder ja kasutu ..."
Kasutu tähendab, et see ei kanna vilja.
Käsuseadusest polnud kasu.
Miks seadus siiski hea on?
Issanda Seadus on ju püha ja täiuslik.
Seadus on hea seepärast, et see näitab inimestele,
kui raske selle järgi elada on.
Ja veelgi enam -
see näitab, kui palju inimesed vajavad Jeesuse armu.
Jeesuse veres on tohutu jõud.
Süüdistamine ja hukkzmõist on surma teod.
Kui neid ihuga võrrelda, siis nende ajud on surm.
Üks käsi on süüdistus ja teine käsi on hukkamõist.
Ajud käsevad midagi teha, ja käsi kuuletub. Kas mõistate?
Mu ajud ütlevad nüüd, et tõsta parem käsi.
Enne kui käe tõstsin, oli mu aju seda juba teinud.
Tõsta vasak käsi!
Nii töötavad süüdistus ja hukkamõist. Nende aju on surm.
Ma ei võta surma vastu, sest Issand on meie õigus.
Jeesuse verest on mulle küll.
Ma ei võta vastu süüdistamist ega kohtumõistu.
Muidugi pean ma hästi elama,
aga kui püüan õigsust saavutada,
pole ma kunagi rahul.
Käskudest pole kasu, kuna need on jõuetud.
Jeesuse veres on igavese elu vägi,
hävimatu vägi.
"Varasem käsk tühistatakse, sest see oli nõder ja kasutu."
Seaduse käsk tühistatakse, sest selles puudub vägi.
Seepärast elan Jeesuse veres armu seaduse järgi,
sest Issand on meie õigus.
Sain vägeva kirja!
Kuidas on võimalik, et kuigi ma end süüdistasin ja hukka mõistsin,
sain nii hea sõnumi?
Püha Vaim ütles mulle: "See ei sõltu sinu tegudest!"
Seadust ja Uut lepingut ei tohi segi ajada.
Käsuseadust ja armu seadust ei tohi segi ajada.
Heebrealaste 7:19: "Moosese Seadus ei ole ju midagi teinud täiuslikuks -,
asemele tuuakse aga hoopis parem lootus,
mille kaudu me võime saada Jumala ligi."
Kuidas saab Jumala ligi?
Üksnes Jeesuse vere läbi.
Vennad-õed,
Minge armutrooni ette ja võtke vastu arm.
Ärge häbenege ega süüdistage end.
Ärge kuulake saatana süüdistusi.
Elagem Messia õiguses armu seaduse järgi.
Mida armu seadus ütleb?
See ütleb, et üks suri kõikide eest.
Temaga koos surid seega kõik.
Ühe Jumal äratas oma Esmasündinu surnuist üles.
Temaga äratab Jumal surnuist ka jäänuse,
kes usub Temasse. See on armu seadus.
Aga mida ütleb Moosese seadus?
Üks tegi pattu ja kõik on pattu teinud.
Lootust pole. Kõik on oma teed läinud.
Lootusetu.
Tänu siiski Issandale, et Jeesus on juba lõpetanud kogu oma töö.
Naaseme lõpuks selle juurde,
mida Jeremija Iisraeli kohta ütles.
Märkame üht asja. Jeremija 23:3 -
"Ja ma ise kogun oma lammaste jäägi kõigist maadest."
Pange tähele jääki ehk jäänust.
Roomlaste 9:27.
Räägime sellest,
mida Jeesuse veri on teinud ja meile andnud.
Roomlaste 9:27 -
"Aga Jesaja hüüab Iisraeli kohta:
'Kui Iisraeli laste arv oleks nagu mereliiv,
siiski pääsevad neist vaid riismed,
sest lõplikult ja kiiresti teeb Issand tõeks oma sõna maa peal.'
Ja nõnda on Jesaja ette öelnud:
'Kui vägede Issand poleks meile jätnud seemet,
siis oleksime olnud nagu Soodom ..."
Roomlaste 11:5 öeldakse samuti:
"Nõnda siis on ka nüüdsel ajal jääk alles jäänud armuvaliku järgi."
On teil meeles Jeremija 23? Ta toob oma rahva jäägi Iisraeli.
Roomlaste 11:5:
"Nõnda siis on ka nüüdsel ajal jääk alles jäänud
armuvaliku järgi."
Armu valik, sest Jeesuse veri on valatud.
"Kui aga armust, siis mitte tegudest,
sest muidu ei oleks arm enam arm."
Vennad-õed, seepärast pääseb kogu Iisrael.
Peame nägema iisraellasi
kui distsiplineerimatuid lapsi.
Peame neid sellistena armastama.
Meiegi oleme sellised olnud ja oleme vahel ikka veel.
Issand on toonud meid siia eri maadest,
ka siin sündinute vanemad või vanavanemad.
Kas pole?
Meiegi ei teadnud tõde.
Kui Jumal ilmutas meile oma Poja kohta
ja kuulsime Messia vere väest,
meie elu muutus.
Issandast sai meie õigus.
Kõik, mis meil on, oleme saanud armust.
Ärge siis laske Saatanal end süüdistada ja hukka mõista?
Laske Pühal Vaimul end juhatada, et kannaksite iga päev vilja.
Nagu Paulus ütles: Issanda Jeesuse arm,
Jumala armastus ja Püha Vaimu osadus olgu teie kõikidega.
Hoidke Messias Jeesuse verd endal iga päev meeles!
Kuulutage Tema verd iga päev ja tänage Jumalat selle eest!
Kui tõepoolest sellele mõtlete ja kuulutate Jeesuse verd,
hakkab teie elus tegutsema
hävimatu elu vägi.
Saate terveks ja teostuvad õnnistused.
Süüdistamine ja hukkamõist kaovad.
Surma teod kaovad.
Pidage meeles Messia nime, verd ja Sõna.
Jeesuse veres on iga uskliku elu vägi ja õigus.
Messias Jeesuse veres!
Tõlge: Monika Jaaguri